циклони — във възможно най-кратък срок, но не по-рано от 12 часа преди началото на валидността им, и се актуализират най-малко веднъж на всеки 6 часа.
 MET.OR.255 Съобщения AIRMET
 Метеорологичната служба за следене:
 а)
 предоставя и разпространява съобщения AIRMET, когато компетентният орган е определил, че плътността на въздушното движение под полетно ниво 100 или под полетно ниво 150 в планински местности, или по-високо, където е необходимо, налага издаването и разпространението на зонални прогнози за такива полети;
 б)
 отменя съобщението SIGMET, когато съответното явление вече не се наблюдава или не се очаква да възникне в зоната;
 в)
 гарантира, че срокът на валидност на дадено съобщение AIRMET е не повече от 4 часа.
 MET.OR.260 Зонални прогнози за полети на малки височини
 Метеорологичната служба за следене:
 а)
 предоставя зонална прогноза за полети на малки височини, когато плътността на въздушното движение под полетно ниво 100 или под полетно ниво 150 в планински местности, или по-високо, където е необходимо, налага редовното издаване и разпространение на зонални прогнози за такива полети;
 б)
 гарантира, че честотата на издаване, формата и фиксираният срок или период на валидност на зоналната прогноза за полети на малки височини и критериите за изменения в нея са съгласно определеното от компетентния орган;
 в)
 гарантира, че зоналните прогнози за полети на малки височини, изготвени в помощ на издаването на съобщение AIRMET, се издават на всеки 6 часа за период на валидност 6 часа и се предават на съответните метеорологични служби за следене не по-късно от 1 час преди началото на валидността им.
 Глава 4 — Изисквания за консултативния център за вулканична пепел (КЦВП)
 MET.OR.265 Отговорности на консултативния център за вулканична пепел
 В своята зона на отговорност КЦВП:
 а)
 когато избухне или се очаква да избухне вулкан или е докладвано за облак от вулканична пепел — предоставя консултативна информация относно размера и прогнозираното движение на този облак на:
 (1)
 европейското звено за координация при кризи в авиацията;
 (2)
 метеорологичните служби за следене, обслужващи райони за полетна информация в неговата зона на отговорност, които може да бъдат засегнати;
 (3)
 оператори, районни контролни центрове и центрове за полетна информация, обслужващи райони за полетна информация в неговата зона на отговорност, които може да бъдат засегнати;
 (4)
 световни центрове за зонални прогнози, международни банки данни OPMET, международни служби NOTAM и центрове, определени с регионални аеронавигационни споразумения за експлоатацията на спътникови разпределителни системи за аеронавигационното неподвижно обслужване услуга;
 (5)
 други КЦВП, чиято зона на отговорност може да бъде засегната;
 б)
 координира се с избрани вулканични обсерватории, за да си осигури получаването по ефикасен и своевременен начин на информация относно вулканичната дейност;
 в)
 предоставя консултативната метеорологична информация, посочена в буква а), най-малко на всеки 6 часа, докато не е възможно повече облакът от вулканична пепел да бъде идентифициран въз основа на спътникови данни, от зоната не се получават повече метеорологични сведения за вулканична пепел и не се докладва повече за още изригвания на вулкана; както и
 г)
 поддържа 24-часово следене.
 Глава 5 — Изисквания за консултативния център за тропични циклони (КЦТЦ)
 MET.OR.270 Отговорности на консултативния център за тропични циклони
 КЦТЦ издава:
